পুজোর আগে স্বস্তিতে সরকারি কর্মচারিরা, বেতনেও মোদিকে টেক্কা মমতার

কলকাতা: সরকারি কর্মীদের জন্য সুখবর। পুজোর আগেই তাদের অ্যাকাউন্টে ঢুকবে সেপ্টেম্বর মাসের বেতন। সরকারি কর্মী (Advance Salary Durga Puja) ও পেনশনারদের অ্যাকাউন্টে পুজোর আগেই ঢুকবে মোটা টাকা। কেন্দ্রীয় সরকারের মন্ত্রী তথা রাজ্যের সাংসদ সুকান্ত মজুমদার। এই খবরে খুশি রাজ্যের সরকারি কর্মীরা। কেন্দ্রীয় সরকারের পথে হেঁটেই নবান্ন জানাল, পুজোর ছুটির আগেই সরকারি কর্মীরা হাতে পাবেন বেতন, মজুরি ও সাম্মানিক। একইসঙ্গে যাবে পেনশন ও সামাজিক সুরক্ষা প্রকল্পের অনুদানের টাকাও সময় মতো মিলবে।

সরকারি কর্মচারিদের বেতনেও টক্কর মোদি-মমতা। প্রধানমন্ত্রী নরেন্দ্র মোদিকে টেক্কা দিলেন মুখ্যমন্ত্রী মমতা বন্দ্যোপাধ্যায়। কেন্দ্রীয় সরকারি কর্মচারিদের আগেই বেতন পাবেন রাজ্যের সরকারি কর্মচারিরা। ২৬ সেপ্টেম্বর মোদির বেতন ঘোযণা। একাধাপ্পা এগিয়ে মমতার ঘোষণা রাজ্য সরকারি কর্মচারিরা বেতন পাবেন ২৪ ও ২৫ সেপ্টেম্বর। ১ অক্টোবর পেনশন ঢুকবে রাজ্য সরকারি কর্মচারিদের। সাধারণত প্রতি মাসের শেষ দিনে বেতন দেওয়া হলেও এবারের দীর্ঘ ছুটির তালিকা এবং উৎসবের মরশুমের কারণে কেন্দ্র এই বিশেষ সিদ্ধান্ত নেয়। কেন্দ্রের ঘোষণার ২৪ ঘণ্টার মধ্যেই রাজ্য সরকারও একই পথে হাঁটার সিদ্ধান্ত নিল।

আরও পড়ুন: ইস্তফার ইচ্ছাপ্রকাশ সাউথ ক্যালকাটা ল কলেজের উপাধ্যক্ষের, কী হল?

রাজ্য সরকারি কর্মচারিদের জন্য বড় ঘোষণা রাজ্য সরকারের। পুজোর আগেই রাজ্য সরকারি কর্মচারিদের বেতনের ঘোষণা মমতা বন্দ্যোপাধ্যায় সরকারের। সোমবার কেন্দ্রের তরফে জানানো হয়েছিল পশ্চিমবঙ্গে কর্মরত কেন্দ্রীয় সরকারি কর্মচারীরা সেপ্টেম্বরের বেতন পাবেন নির্ধারিত সময়ের আগে। জানানো হয় ২৬ সেপ্টেম্বর বেতন পাবেন কেন্দ্রীয় সরকারি কর্মচারিরা। কেন্দ্রের এই ঘোষণার ২৪ ঘণ্টার মধ্যেই রাজ্য সরকারও তাঁদের কর্মীদের শারোদৎসবের আবহে আগাম বেতন দেওয়ার কথা ঘোষণা করল। ভোটমুখী বাংলায় বাঙালির মন পেতে আগাম বেতনের কথা ঘোষণা করে মোদি সরকার। এজন্য সমাজ মাধ্যমে প্রধানমন্ত্রী নরেন্দ্র মোদিকে ধন্যবাদ জানিয়েছেন বিজেপি সাংসদ সুকান্ত মজুমদার। কিন্তু একধাপ এগিয়ে এবার কেন্দ্রের ঘোষিত দিনের ২ দিন আগেই বেতন পাবেন রাজ্য সরকারি কর্মচারিরা।

মঙ্গলবার রাজ্য অর্থদফতর একটি বিজ্ঞপ্তি জারি করে জানিয়েছে, আগামী ২৪ ও ২৫ সেপ্টেম্বর দেওয়া হবে রাজ্য সরকারি কর্মচারিদের বেতন। তবে এই মাসের পেনসন মিলবে ১ অক্টোবরে। আগামী ২৬ সেপ্টেম্বর থেকে রাজ্যে পুজোর ছুটি পড়ে যাচ্ছে। চলবে আগামী ৭ অক্টোবর পর্যন্ত। সে কারণেই এবার মাসের বেতন আগে মিটিয়ে নেওয়ার সিদ্ধান্ত নেওয়া হয়েছে বলে সূত্রের খবর। অন্যদিকে সেপ্টেম্বর মাসের জয় বাংলা, লক্ষ্মীর ভাণ্ডার-সহ বিভিন্ন আর্থিক সহায়তা প্রকল্পের উপভোক্তাদের ব‌্যাঙ্ক অ‌্যাকাউন্টে ডিবিটি মারফৎ যাবে টাকা। আগামী ১ অক্টোবর দেওয়া হবে বলে জানানো হয়েছে।

অন্য খবর দেখুন